OpenLLM-France/wikimedia huggingface dataset:
# Daniel Whitehouse

Daniel Whitehouse (Manchester, 12 de gener del 1995) és un ciclista britànic professional des del 2014.

## Palmarès

* 2016
** 1r al Tour de Flores i vencedor d'una etapa
* 2017
** Vencedor d'una etapa al Tour de les Filipines
** Vencedor d'una etapa al Tour de Flores
** Vencedor d'una etapa a la Volta al Singkarak

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# August Klughardt

August Klughardt (Köthen, 30 de novembre de 1847 - Dessau, 3 d'agost de 1902), nom complet August Friedrich Martin Klughardt, fou un compositor i director d'orquestra alemany.
Klughardt, que va néixer a Köthen, va prendre les seves primeres lliçons de piano i teoria musical als 10 anys. Aviat va començar a compondre les seves primeres peces, que van ser interpretades per un cercle de música que Klughardt havia fundat a l'escola. El 1863, la seva família es va traslladar a Dessau. Un any més tard, Klughardt va debutar com a pianista.
Fou deixeble de Blassman i de Reichel, i el 1867 es donà a conèixer com a director d'orquestra a Posen, dirigint després per espai de quatre anys el teatre de Weimar.
L'any següent de la seva mort se li va erigir un monument a Dessau. Va compondre les òperes:
* Mirjam (Weimar, 1871);
* Iwein (Neustrelitz, 1879);
* Gudrun (Neustrelitz, 1872);
* Die Hochzeit des Mönchs (Dessau, 1886);
* 5 obertures, 5 simfonies, 3 oratoris, 2 suites d'orquestra i nombrosa música vocal i instrumental.

## Bibliografia

* Enciclopèdia Espasa Volum 28, segona part, pàg. 3478. (ISBN 84-239-4582-0)
# Aurora Claramunt Soro

Aurora Claramunt Soro (Barcelona, 18 de maig de 1948) és una presentadora i realitzadora de televisió catalana.
Després d'una breu carrera musical com a solista, va començar a treballar a la seu de Televisió Espanyola a Catalunya. La popularitat li va arribar quan Chicho Ibáñez Serrador a finals de 1972 li va proposar substituir Ágata Lys com a hostessa en la primera etapa del concurs Un, dos, tres... responda otra vez.
La fama aconseguida li va servir de trampolí per llançar-se al món del cinema. No obstant això, només va intervenir en una pel·lícula: Celos, amor y Mercado Común (1973), d'Alfonso Paso, amb Tony Leblanc, Cassen, Fernando Esteso i Juanito Navarro.
Després d'aquesta única experiència cinematogràfica, va tornar a TVE i va presentar diversos programes per al Circuit de Catalunya i alguns altres també per a la resta d'Espanya, encara que sempre des dels estudis de Miramar a Barcelona: Tiempo libre (1978) amb Fernando Rodríguez Madero; Canciones de una vida (1979) amb José Luis Barcelona o Musical Popular. Cita con... (1980). En l'emissió del 10 de gener de 1980 de Musical popular. Cita con…, el cantant Raimon es va posar de nou davant les càmeres de TVE després de setze anys d'absència. Aquest últim programa va tenir també la seva versió en català (Cita amb…), de la qual se'n va fer trenta-nou edicions, la darrera el 27 de març de 1983, i Aurora Claramunt en va ser copresentadora. Més endavant, va passar a l'altre costat de la càmera, i el 1993 va dirigir No me cortes, un magazine juvenil realitzat a Sitges i presentat per Marc Martínez, César Heinrich, Marta Serra i Cristina Serrano.
En els següents anys va seguir dirigint programes per al circuit català de TVE. Un dels seus últims programes va ser sobre la Passarel·la Gaudí, emès l'1 d'octubre de 2005.
Els seus últims anys d'activitat professional els va desenvolupar com a responsable del departament de promocions de TVE Catalunya fins a la seva desvinculació el 2007 amb motiu d'un expedient de regulació d'ocupació.

## Referències

* ↑ Francisco, Andrés Gallardo. «TVE en Barcelona cumple 60 años» (en castellà). Diario de Sevilla, 14-07-2019. [Consulta: 20 febrer 2022].
* 1 2 ««Un, dos, tres...» - Aurora Claramunt». [Consulta: 20 febrer 2022].
* ↑ «Celos, amor y Mercado Común» (pdf) (en castellà). Catálogo de Cinespañol. [Consulta: 20 febrer 2022].
* ↑ Baget Herms, Josep Maria «De "cita con..." a "Cosas"» (pdf) (en castellà). La Vanguardia, 16-01-1980, pàg. 37 [Consulta: 20 febrer 2022].
* ↑ «"Cita amb..." se despidió con una fiesta» (pdf) (en castellà). La Vanguardia, 27-03-1983, pàg. 76 [Consulta: 20 febrer 2022].
* ↑ Albert, Antonio «No me cortes» (en castellà). El País [Madrid], 17-08-1993. ISSN: 1134-6582 [Consulta: 20 febrer 2022].

## Enllaços externs

* Memòries del carrer: Aurora Claramunt
# Papa Anastasi IV

Anastasi IV (nom de bateig Conrado di Suburra) (Roma, vora 1073 - † 3 de desembre de 1154) va ser Papa de l'Església Catòlica del 1153 al 1154.
Abans de la seva elecció com a papa va ocupar el càrrec de cardenal abat de Santa Prudència, el de bisbe cardenal de Sabina i, quan el papa Innocenci II es va veure obligat a exiliar-se a França, va quedar com el seu vicari a Itàlia.
Va ser coronat el 12 de juliol de 1153 i durant el seu breu pontificat, en el qual va tenir com a conseller a Nicolau Breakspeare, futur Adrià IV, va ordenar restaurar el panteó romà, va atorgar privilegis a l'Orde dels Hospitalers de Sant Joan de Jerusalem i es va dedicar a solucionar els conflictes interns de l'Església.
Les profecies de Sant Malaquies es refereixen a aquest papa com Abbas suburranus (L'abat de Suburra), citació que fa referència al seu cognom i al fet que va ser abat abans de ser elegit pontífex.
# Paraliparis acutidens

Paraliparis acutidens és una espècie de peix pertanyent a la família dels lipàrids.

## Descripció

* Fa 13,2 cm de llargària màxima.
* Nombre de vèrtebres: 66-68.

## Hàbitat

És un peix marí i demersal que viu entre 3.721 i 3.723 m de fondària.

## Distribució geogràfica

Es troba a l'oest del mar de Scotia.

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Chernova, N. V., 2006. New and Rare Snailfishes (Liparidae, Scorpaeniformes) with the Description of Four New Species from the Southern Hemisphere and Tropical East Pacific. Journal of Ichthyology, 46 (Suppl. 1): 1-14.
* 1 2 3 «Paraliparis acutidens» (en anglès). FishBase. Froese, Rainer; Pauly, Daniel (editors).

## Enllaços externs

* AQUATAB
# Dar Jamaa

Dar Jamaa (en àrab دار جمعة, Dār Jamʿa; en amazic ⴷⴰⵕ ⵊⵎⵄⴰ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 5.911 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Dar Oulad Zidouh

Dar Oulad Zidouh (en àrab دار اولاد زيدوح, Dār Ūlād Zīdūḥ; en amazic ⴷⴰⵕ ⵡⵍⴷ ⵣⵉⴷⵓⵃ) és una comuna rural de la província de Fquih Ben Salah, a la regió de Béni Mellal-Khénifra, al Marroc. Segons el cens de 2014 tenia una població total de 31.170 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Paradoxa de Skolem

La paradoxa de Skolem és una paradoxa que apareix a teoria de conjunts i lògica com a conseqüència paradoxal del teorema de Löwenheim-Skolem. La paradoxa va ser introduïda en la discussió del matemàtic noruec Thoralf Skolem en un article de 1922. D'acord amb el teorema de Löwenheim-Skolem tota axiomatització d'una teoria matemàtica utilitzant un llenguatge de primer ordre que tingui un nombre finit de signes distints admet un model numerable. Per exemple, la formalització de la teoria de conjunts usual de Zermelo-Fraenkel afirma l'existència de conjunts no numerables. Però existeix un model que satisfà els axiomes d'aquesta teoria que és ell mateix numerable. La resolució de la paradoxa requereix distingir adequadament entre els conjunts com objecte descrit per la teoria i els conjunts com a instrument utilitzat per construir un model. La paradoxa a més reflecteix una limitació de la lògica de primer ordre que implica que per una mateixa teoria poden existir models de cardinalitat molt diferents. A més de models numerables, naturalment l'axiomatització de Zermelo-Fraenkel admet models no numerables, que intuïtivament no resulten paradoxals.
# Tracyanne Campbell

Tracyanne Campbell (Glasgow, 18 de maig de 1974) és una cantant i música escocesa coneguda per ser la vocalista principal del grup de pop independent de Glasgow Camera Obscura.
Campbell va fundar Camera Obscura amb John Henderson i Gavin Dunbar el 1996. El grup ha publicat Biggest Bluest Hi Fi (2001), Underachievers Please Try Harder (2003), Let's Get Out of This Country (2006), My Maudlin Career (2009), Desire Lines (2013) i Look to the East, Look to Occident (2024).
Campbell va ser parella sentimental de Stuart Murdoch, el cantant de Belle & Sebastian, durant tres anys als anys 2000. Després que el músic i amic Carey Lander morís el 2015, Campbell en va escriure l'obituari a The Guardian.
També ha treballat en el projecte Tracyanne & Danny al costat del músic anglès Danny Coughlan. El maig de 2018 van publicar el seu àlbum d'estudi homònim a Merge Records.

## Referències

* ↑ Brodsky, Rachel. «Maudlin Career Revisited: Tracyanne Campbell On The Return Of Camera Obscura» (en anglès), 06-03-2024. [Consulta: 18 juliol 2024].
* ↑ Rodrick, Stephen «More Songs About Feelings and Women» (en anglès). The New York Times, 26-06-2009.
* ↑ «Carey Lander remembered by Tracyanne Campbell». , 27 December 2015 [Consulta: 4 setembre 2018].
* ↑ Jack, Malcolm «Tracyanne & Danny: the indie duo turning grief into guitar pop» (en anglès). The Guardian, 31-05-2018. ISSN: 0261-3077.
# Gai Juli Pòstum

Gai Juli Pòstum (en llatí: Caius Iulius Postumus) va ser un magistrat romà del segle i.
Era fill de Sext Juli Pòstum un noble romà del que no consta cap càrrec. Va ser prefecte d'Egipte durant el regnat de l'emperador Claudi. El seu nom apareix a una inscripció esmentada per Jean Gruter.

## Referències

* ↑ [https://quod.lib.umich.edu/m/moa/acl3129.0003.001/520?page=root;rgn=pages;size=100;view=image;q1=PostumusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 512. ]
# Torneig d'escacs de Londres de 1862

El Torneig d'escacs de Londres de 1862 fou un torneig d'escacs internacional que se celebrà a Londres, durant la segona Exposició Universal britànica, el 1862.
Al torneig principal hi participaren catorze jugadors, que jugaren entre el 16 de juny i el 28 de juny de 1862 al St. George's Club, St. James's Club i Divan Club. Tant el sistema de tots contra tots com el control de temps foren novetats per un torneig gran. Calia fer vint-i-quatre moviments en dues hores (el temps es mesurava amb rellotges de sorra). Les taules no comptaven i implicaven que tornés a jugar-se la partida.
Els premis els guanyaren Adolf Anderssen (£100), Louis Paulsen (£50), John Owen (£30), George Alcock MacDonnell (£15), Serafino Dubois (£10) i Wilhelm Steinitz (£5) qui fou guardonat amb el premi de bellesa per la seva victòria sobre Augustus Mongredien.
Els resultats i el quadre de classificació final foren:
    #Jugador1234567891011121314Total 1 Adolf Anderssen (Alemanya) / Prússiax10111111-11r1111 2 Louis Paulsen (Alemanya) / Lippe 0x1101r11r1-1-119 3 John Owen (Regne Unit) / Anglaterra10x0rr1110-1-rr1rr17 4 George Alcock MacDonnell (Regne Unit) / Irlanda 001x01-01-11117 5 Serafino Dubois (Itàlia)01r1x011r---r116 6 Wilhelm Steinitz Imperi Austríac / Bohèmia00r001x110-1-1rr16 7 Thomas Wilson Barnes (Regne Unit) / Anglaterra0r00-00xr1101r1116 8 James Hannah (Regne Unit) / Anglaterra000100r0x1---114 9 Joseph Henry Blackburne (Regne Unit) / Anglaterra0r010r100x-00rr13 10 Johann Jacob Loewenthal Imperi Austríac / Hongria------1--x--113 11 James Robey (Regne Unit) / Anglaterra0000-00-1-x1002 12 Frederic Deacon (Bèlgica)0--0--r0-1-0x012 13 Augustus Mongredien (Regne Unit) / Anglaterrar00rr00r0000rr011x02 14 Valentine Green (Regne Unit) / Anglaterra00rr000rr0-000101x2

## Referències

* ↑ http://www.endgame.nl/wfairs.htm Arxivat 2003-09-12 a Wayback Machine.
* ↑ http://xoomer.alice.it/cserica/scacchi/storiascacchi/tornei/1851-99/1862London.html Arxivat 2008-03-29 a Wayback Machine.
# Oostburg (Wisconsin)

Oostburg és una població dels Estats Units a l'estat de Wisconsin. Segons el cens del 2000 tenia 2.660 habitants.

## Demografia

Segons el cens del 2000, Oostburg tenia 2.660 habitants, 980 habitatges, i 761 famílies. La densitat de població era de 546,3 habitants per km².
Dels 980 habitatges en un 38,3% hi vivien nens de menys de 18 anys, en un 71,4% hi vivien parelles casades, en un 4,8% dones solteres, i en un 22,3% no eren unitats familiars. En el 20% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,6% tenia menys de 18 anys, un 7,3% entre 18 i 24, un 29,9% entre 25 i 44, un 18,1% de 45 a 60 i un 15,2% 65 anys o més.
L'edat mediana era de 34 anys. Per cada 100 dones de 18 o més anys hi havia 95,3 homes.
La renda mediana per habitatge era de 47.469 $ i la renda mediana per família de 58.654 $. Els homes tenien una renda mediana de 40.975 $ mentre que les dones 25.478 $. La renda per capita de la població era de 19.958 $. Cap de les famílies i el 0,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oostburg» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Oostburg». American Fact Finder. Oficina del Cens dels Estats Units, 12-01-2010.
# Robert Daniel Carmichael

Robert Daniel Carmichael (Goodwater, 1 de març de 1879 - Merriam, 2 de maig de 1967) va ser un matemàtic estatunidenc.

## Vida i Obra

Carmichael va estudiar al Lineville College (Alabama) en el qual es va graduar el 1898. Els anys següents es va estar preparant per a ser pastor presbitarià a Hartselle (Alabama) i professor de matemàtiques al col·legi presbiterà d'Anniston (Alabama), mentre, al mateix temps, enviava nombrosos problemes i articles a la revista American Mathematical Monthly. El 1909, amb una beca, va anar a la universitat de Princeton, en la qual es va doctorar el 1911.
Després d'obtenir el doctorat va ser professor de la universitat d'Indiana fins al 1915, any en què es va canviar a la universitat d'Illinois, en la qual va ser cap del departament i degà de la facultat. Es va retirar el 1947.
El 1923 va ser president de la Mathematical Association of America i va ser editor de la seva revista American Mathematical Monthly en diversos períodes.
Carmichael és recordat, sobre tot, per haver estat el descobridor dels nombres de Carmichael, de la funció de Carmichael i per la conjectura, encara no demostrada, que també porta el seu nom. A més d'escriure diversos llibres de text, va fer aportacions importants en els camps de la teoria de nombres i de la filosofia de les matemàtiques.

## Referències

* ↑ Koshy, 2007, p. 339.
* ↑ Murillo Tsijli i González Argüello, 2012, p. 153.
* ↑ Erdös, Pomerance i Schmutz, 1991, p. 363.
* ↑ Merow, 2019, p. 759.

## Bibliografia

* Erdös, Paul; Pomerance, Carl; Schmutz, Eric «Carmichael's lambda function» (en anglès). Acta Arithmetica, Vol. 58, Num. 4, 1991, pàg. 363-385. ISSN: 0065-1036.
* Koshy, Thomas. Elementary Number Theory with Applications (en anglès). Academic Press, 2007. ISBN 978-0-12-372487-8.
* Merow, Sophia D. «Has Carmichael's Totient Conjecture Been Proven? No, No, It Has Not» (en anglès). Notices of the American Mathematical Association, Vol. 66, Num. 5, 2019, pàg. 759-761. ISSN: 0002-9920.
* Murillo Tsijli, Manuel; González Argüello, José Fabio. Teoría de los números (en vastellà). Editrial Tecnológica de Costa Rica, 2012. ISBN 978-9977-66-252-7.

## Enllaços externs

* O'Connor, John J.; Robertson, Edmund F. «Robert Daniel Carmichael» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Robert Daniel Carmichael, 1923 MAA President». Mathematical Association of America, 2020. [Consulta: 25 febrer 2020]. (anglès)
# Othon (Corneille)

Othon és una tragèdia de Pierre Corneille representada per primera vegada l'agost de 1664 a Fontainebleau, i després a l'Hôtel de Bourgogne, el 5 de novembre del mateix any.

## Argument

L'obra ressegueix la fi del regnat de Galba, nou emperador romà però dèbil ancià, completament a mans dels seus tres favorits Lacus, Martian i Vinius. Othon compta en esposar a Pautine, la filla de Vinius, perquè l'estima però sobretot per escapar de les amenaces dels altres favorits. Però Vinius sol·licita abans la mà de la filla de Galba, Camille, per esdevenir el successor de l'imperi. Però les maniobres de Lacus i Martian porten a Galba a escollir Pison com successor i marit de la seva filla. És finalment la participació de l'exèrcit rebel·lat contra l'emperador qui permet a Othon, sempre sota la impulsió de Vinius, d'enderrocar a Galba i de prendre'l el poder.

## Personatges

* Galba, emperador de Roma
* Vinius, cònsol
* Othon, senador romà, amant de Plautine
* Lacus, prefecte del pretori
* Camille, neboda de Galba
* Plautine, filla de Vinius, amant d'Othon
* Martian, llibert de Galba
* Albin, amic d'Othon
* Albiane, germana d'Albin, et dama d'honor de Camille
* Flavie, amiga de Plautine
* Atticus, Rutile, soldats romans.

## Filmografia

El realitzador francès Jean-Marie Straub proposa el 1970 un film "Les Yeux ne veulent pas en tout temps se fermer, ou Peut-être qu'un jour Rome se permettra de choisir à son tour", a partir de l'Othon de Corneille. Prop de quaranta anys més tard, el 2009, va fer recitar a l'actriu Cornelia Geiser una estrofa en el film Corneille-Brecht.
# Safranera

La safranera o safrà (Crocus sativus) és una espècie de planta amb flors del gènere Crocus dins la família de les iridàcies (Iridaceae). És una planta nativa de Grècia que es conrea per a l'obtenció del safrà, que són els estigmes de la flor assecats, utilitzat com a espècia, en farmacologia i com a colorant.
Addicionalment pot rebre els noms de crocus i safrà cultivat. També s'han recollit les variants lingüístiques azafrà, saffran i safran.

## Descripció

És una planta herbàcia vivaç, un geòfit amb corm, el cicle de la part aèria de la planta comença a la tardor quan broten les flors i les fulles i finalitza en començar l'estiu quan les fulles es marceixen i s'assequen. El corm no es preserva d'un any a l'altre, en brotar la part aèria apareixen un petits corms a la base que creixeran i reemplaçaran el que ha originat la planta. Les fulles són linears, allargades i estretes, amb el marge enter i amb l'àpex agut. Les flors poden aparèixer abans o després de les fulles, el periant està format per sis pètals de color violaci, l'androceu per tres estams amb anteres grogues i el gineceu per un ovari ínfer trilocular, tricarpel·lar, amb tres estils llargs, coronats per un estigma vermell.

## Taxonomia

Aquesta família va ser publicada per primer cop l'any 1753 a l'obra Species Plantarum de Carl von Linné (1707-1778).

### Sinònims

Els següents noms científics són sinònims heterotípics de Crocus sativus:
* Crocus autumnalis Sm.
* Crocus officinalis (L.) Honck.
* Crocus orsinii Parl.
* Crocus pendulus Stokes
* Crocus sativus var. cashmerianus Royle
* Crocus sativus var. officinalis L.
* Crocus sativus var. orsinii (Parl.) Maw
* Crocus sativus subsp. orsinii (Parl.) K.Richt.
* Crocus setifolius Stokes
* Geanthus autumnalis Raf.
* Safran officinarum Medik.

## Referències

* 1 2 «safranera». Noms de plantes. Corpus de fitonímia catalana. TERMCAT, Centre de Terminologia. [Consulta: 16 juliol 2023].
* 1 2 «Crocus sativus» (en anglès). Plants of the World Online. Royal Botanic Gardens. Kew. [Consulta: 16 juliol 2023].
* ↑ «Safranera». Gran Enciclopèdia Catalana. Barcelona: Grup Enciclopèdia Catalana.
* ↑ Cardone et alii, 2020, p. 3.
* ↑ «Crocus sativus L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 17 juliol 2023].
* ↑ Linné, 1753, p. 36.

## Bibliografia

* Cardone, Loriana; Castronuovo, Donato; Perniola, Michele; Cicco, Nunzia; Candido, Vincenzo «Saffron (Crocus sativus L.), the king of spices: An overview» (en anglès). Scientia Horticulturae, 272, 15-10-2020, pàg. 1-12. DOI: 10.1016/j.scienta.2020.109560.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). Estocolm: Laurentius Salvius, 1753.
# Safra Basteh

Safra Basteh (persa: صفرابسته) és una població en el districte rural de Kiashahr, districte de Kiashahr, comtat d'Astaneh-ye Ashrafiyeh, província de Gilan, Iran. En el cens de 2006, la seva població era de 1.258 habitants, repartits en 338 famílies.

## Referències

* ↑ https://www.amar.org.ir/Portals/0/census/1385/results/all/01.xls
# Safran

Safran (Euronext SAF) és un gran grup industrial i tecnològic francès, present internacionalment en els camps de l'aeronàutica, l'espai i la defensa. Es va crear el 2005 durant la fusió entre Snecma i Sagem. Des del setembre del 2011 figura al CAC 40.
Els seus negocis són el disseny i producció de motors d’avions, helicòpters i coets, equipament aeronàutic i defensa.
Després de l’absorció de Zodiac Aerospace el 2018, el grup comptava amb més de 81.000 empleats a finals de setembre de 2020.

## Referències

* ↑ (francès)Fusion surprise de Snecma et Sagem
* ↑ (francès)Safran entre dans le CAC40

## Enllaços externs

* Safran safran-group.com
# Rina Satō

Rina Satō (japonès: 佐藤利奈) (Kitakyūshū, 2 de maig de 1981) és una Seiyū (actriu de doblatge) de Kitakyūshū.

## Doblatges per any

Doblatges per any. L'ordre d'aquesta llista és personatge i sèrie.

### 2004

* Prim Snowlight de Divergence Eve.
* Tsutako Takeshima de Maria-sama ga Miteru.
* Tsutako Takeshima de Maria-sama ga Miteru ~Haru~.

### 2005

* Yukimi Itami de Gokujou Seitokai.
* Yuka Kasuga de Jigoku Shoujo.
* Munepi de D.C.S.S. ～Da Capo Second Season～.
* Yuki Kusakabe de ToHeart2.
* Mia/Sophie de Fushigiboshi no Futagohime.
* Negi Springfield de Mahou Sensei Negima!.
* lo de Mushishi.

### 2006

* Natsuko Kameyama de Kashimashi ~Girl Meets Girl~.
* February de Coyote Ragtime Show.
* Charu de Get You!.
* Kōsuke Ichijō, de School Rumble Ni Gakki
* Tanaka Punie de Dai Mahou Touge
* Mizusawa de ZEGAPAIN
* Flood de Tactical Roar
* Mudie Holcrof de Mobile Suit Gundam SEED C.E. 73: Stargazer
* Yuuji, Arisa Shidou de Tona-Gura!.
* Negi Springfield de Negima!?
* Yuyama Kakunojo de Bakumatsu Kikansetsu Irohanihoheto
* Ren-tan de Binchō-tan.
* Kyukyu/Sophie de Fushigiboshi no Futagohime Gyu!.

### 2007

* Shiori Makimura, Koutarou Azumamiya, Eight, Nadja Orumuzuto de Hayate the Combat Butler.
* Mana Kamishiro de Kishin Taisen Gigantic Formula.
* Kozue de Kyoshiro to Towa no Sora.
* Prinesca Yugiri de Shinkyoku Soukai Polyphonica.
* Melhis Roythiers de Mana-Khemia: Alchemists of Al-Revis.
* Haruka Minami de Minami-ke.
* Satori Azuma de Bamboo Blade.
* Kureha Akabane de [Night Wizard The ANIMATION.
* Kiyoh de Tengen Toppa Gurren Lagann.

## Referències

* 1 2 Doi, Hitoshi. «Satou Rina – Personal Information». Seiyuu Database, August 15, 2016. [Consulta: September 2, 2016]. «Satou Rina (佐藤利奈) was born on May 2nd, 1981 in Fukuoka... Her production is Tokyo Haiyuu Seikatsu Kyoudou Kumiai.»
* ↑ GamePlaza-Haruka Staff. «佐藤利奈... 朝倉鈴音» (en japonès). Voice Artist Database. GamePlaza-Haruka, July 28, 2016. Arxivat de l'original el September 15, 2016. [Consulta: September 2, 2016].
* ↑ «Negima's New Original Anime DVD Promo Video Streamed». Anime News Network, July 1, 2009.

## Enllaços externs

* (anglès) Base de dades de Anime news net